Diari Oficial de la Generalitat Valenciana


Sumari del DOGV 7658, del 16-11-2015 (2015/9253)

RESOLUCIÓ de 20 d'octubre de 2015, del rector, per la qual s'acorda el cessament de Fernando Martínez García com a president suplent del concurs de la plaça de catedràtic de l'àrea de coneixement de Fisiologia, i es nomena com a presidenta suplent d'aquest, Agnès Gruart i Massó (anteriorment vocal primera suplent), catedràtica d'universitat de la Universitat Pablo de Olavide de Sevilla.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7658

Data del DOGV
:   16-11-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/9253


Data del document
:   20-10-2015

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 20 d'octubre de 2015, del rector, per la qual s'acorda el cessament de Fernando Martínez García com a president suplent del concurs de la plaça de catedràtic de l'àrea de coneixement de Fisiologia, i es nomena com a presidenta suplent d'aquest, Agnès Gruart i Massó (anteriorment vocal primera suplent), catedràtica d'universitat de la Universitat Pablo de Olavide de Sevilla. [2015/9253]  
Vista la resolució del Rectorat de 8 d'octubre de 2015, per la qual es resol el recurs de reposició de 29 de setembre de 2015 presentat per Bernardino Roca Villanueva, que entre altres peticions tenia per objecte sol·licitar la recusació del president suplent en la comissió nomenada per a la provisió d'una plaça de catedràtic d'universitat, en l'àrea de coneixement de Fisiologia, plaça número 15680, convocada per Resolució del Rectorat de 26 de juny de 2015 (BOE 16.07.2015).  
  
Vist que en l'article 5.5 de la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctor de la Universitat Jaume I (aprovada en Consell de Govern núm. 4, de 30.09.2011, i modificada en Consell de Govern núm. 24, de 24.05.2012) estableix que «El nomenament com a membre d'una comissió és irrenunciable llevat que concórrega causa justificada que impedisca la seua actuació. En aquest cas, l'apreciació de la causa al·legada correspon al rector, que ha de resoldre en el termini màxim de 10 dies des de la recepció de la renúncia, i es procedeix, si escau, al nomenament del o la suplent corresponent com a membre de la comissió titular.»  
  
En atenció d'aquests motius, resolc:  
  
Primer  
Acordar el cessament de Fernando Martínez García com a president suplent del concurs de la plaça de catedràtic de l'àrea de coneixement de Fisiologia, i nomenar presidenta suplent d'aquest Agnès Gruart i Massó (anteriorment vocal primera suplent), catedràtica d'universitat de la Universitat Pablo de Olavide de Sevilla.  
  
Segon  
Notificar la present resolució a Fernando Martínez García, a Agnès Gruart i Massó, i a José Viña Ribes, president de la comissió que ha de resoldre el concurs de referència.  
  
Castelló de la Plana, 20 d'octubre de 2015.- El rector: Vicent Climent Jordà.